Държавен вестник, бр. 92, 2021 г., стр. 170

СТР.  170	
Д Ъ Р Ж А В Е Н  В Е С Т Н И К 	
БРОЙ  92
Чл. 8. Комисията проучва основателността 
на искането по чл. 7 и се произнася с решение 
в срок до 42 дни от подаването на заявлени­
ето или от отстраняване на непълнотите или 
нередовностите по чл. 7, ал. 6.
Чл. 9. Комисията издава разрешение за 
прехвърляне на разрешението или част от 
правата и съответните задължения, включени 
в разрешение за ползване на ограничен ресурс 
или отдаване под наем на радиочестотния 
спектър, когато са налице следните условия:
1. прехвърлянето или отдаването под наем 
не нарушава конкуренцията в сектора на 
електронните съобщения в частта ползване 
на ограничен ресурс и дава възможност тези 
права или съответният радиочестотен спектър 
да се разпределят оптимално; и
2. прехвърлянето или отдаването под наем 
не води до промени в условията за ползване 
на ограничения ресурс; или
3. прехвърлянето на разрешение за осъщест­
вяване на електронни съобщения чрез полз­
ване на радиочестотен спектър от електронни 
съобщителни мрежи за наземно аналогово 
радиоразпръскване не води до промяна на 
разпространяваните от предприятията, ли­
цензирани от Съвета за електронни медии, 
програми на обществените оператори, субекти 
на публичното право; 
4. изтекли са две години от получаването 
на ограничения ресурс чрез конкурс или търг;
5. в случаите на хармонизиран радиочесто­
тен спектър – прехвърлянето по ал. 1 отговаря 
на условията за хармонизирано използване;
6. предприятието, на което ще се прех­
върлят правата, отговаря на изискванията по 
чл. 93, ал. 2, т. 2 от Закона за електронните 
съобщения.
Чл. 10. (1) Комисията с мотивирано реше­
ние отказва прехвърляне на разрешението или 
част от правата и съответните задължения, 
включени в разрешение или отдаване под 
наем на радиочестотен спектър, когато по 
отношение на лицето, което желае да му бъде 
прехвърлено разрешението или част от правата 
и съответните задължения, включени в това 
разрешение, или на което разрешението да 
му бъде отдаден под наем, е налице някое от 
обстоятелствата по чл. 84, ал. 1, т. 3 от Закона 
за електронните съобщения, а именно:
1. е обявено в несъстоятелност или е в 
производство за обявяване в несъстоятелност 
или се намира в ликвидация;
2. е лишено от правото да упражнява тър­
говска дейност;
3. има публични задължения към държа­
вата, включително и към комисията и оси­
гурителните фондове, установени с влязъл в 
сила акт на компетентен орган, освен ако е 
допуснато разсрочване или отстрочване на 
задълженията;
4. е с отнето разрешение за ползване на 
ограничен ресурс за същия вид електронни 
съобщения за срока, определен от комисията.
(2) Комисията с мотивирано решение отказ­
ва прехвърляне на разрешението или част от 
правата и съответните задължения, включени 
в това разрешение или отдаване под наем на 
радиочестотен спектър, когато използването 
на ограничения ресурс би застрашило нацио­
налната сигурност или е в противоречие с 
международни задължения, произтичащи от 
влязъл в сила международен договор, по който 
Република България е страна.
Чл. 11. (1) Предприятие, на което е изда­
дено разрешение за ползване на ограничен 
ресурс, с което му е предоставен радиочесто­
тен спектър, може да прехвърли всички или 
част от правата и съответните задължения по 
разрешението или да отдаде под наем ресурса 
на трето лице, вкл. за част от мрежите, при 
наличие на технологична възможност, като:
1. прехвърли или отдаде под наем предос­
тавения радиочестотен спектър за територи­
алния обхват и за срока, за който е издадено 
разрешението;
2. прехвърли или отдаде под наем част 
от предоставения радиочестотен спектър за 
териториалния обхват, за който е издадено 
разрешението;
3. прехвърли или отдаде под наем предос­
тавения радиочестотен спектър само за част 
от териториалния обхват, за който е издадено 
разрешението;
4. прехвърли или отдаде под наем част от 
предоставения радиочестотен спектър само 
за част от териториалния обхват, за който е 
издадено разрешението;
5. прехвърли или отдаде под наем предоста­
вения радиочестотен спектър за териториалния 
обхват, за който е издадено разрешението 
за определен период от време, по-кратък от 
срока на издаденото разрешение;
6. прехвърли или отдаде под наем предос­
тавения радиочестотен спектър за част от 
териториалния обхват, за който е издадено 
разрешението за определен период от време, 
по-кратък от срока на издаденото разрешение;
7. прехвърли или отдаде под наем част от 
предоставения радиочестотен спектър за част 
от териториалния обхват, за който е издадено 
разрешението за определен период от време, 
по-кратък от срока на издаденото разрешение.
(2) Прехвърлянето по ал. 1 и отдаването под 
наем не може да се извършва от предприятия, 
на които е издадено разрешение за ползване 
на радиочестотен спектър, предназначен за 
осъществяване на електронни съобщения чрез 
електронна съобщителна мрежа за наземно 
радиоразпръскване.
Чл. 12. (1) Предприятие, на което е изда­
дено разрешение за ползване на ограничен 
ресурс, с което му е предоставен номерационен 
ресурс, може да прехвърли част от правата 
и съответните задължения по разрешението 
при реда и условията на чл. 11.